**VIENOTIE**

**Uzņemšanas noteikumi**

otrā līmeņa profesionālās augstākās izglītības Rīgas Stradiņa universitātes programmā “Rezidentūra medicīnā” un Latvijas Universitātes programmā “Medicīna” no valsts budžeta līdzekļiem finansētā studiju vietā

2019./2020. akadēmiskajam gadam

Izdoti saskaņā ar

Augstskolu likuma 46.panta otro daļu

Ministru kabineta 2011.gada 30.augusta noteikumiem nr.685

„Rezidentu sadales un rezidentūras finansēšanas noteikumi”

**UZŅEMŠANAS NOTEIKUMI**

**otrā līmeņa profesionālās augstākās medicīniskās izglītības**

**rezidentūras programmā**

**no valsts budžeta līdzekļiem finansētā studiju vietā**

1. **Vispārīgie jautājumi**
2. Uzņemšanas noteikumi (turpmāk – Noteikumi) otrā līmeņa profesionālās augstākās medicīniskās izglītības rezidentūras programmā nosaka vienotu kārtību un kritērijus pretendentu uzņemšanai Latvijas Universitātes studiju programmā “Medicīna” un Rīgas Stradiņa universitātes studiju programmā “Rezidentūra medicīnā” (turpmāk kopā – Studiju programmas) no valsts budžeta līdzekļiem finansētās studiju vietās. Studiju programmās ir noteiktas specialitātes, apakšspecialitātes un papildspecialitātes (turpmāk kopā – Specialitātes).
3. Uzņemšana studijām valsts budžeta finansētās Studiju programmās notiek konkursa kārtībā.
4. Konkurss tiek organizēts, ievērojot:

* Augstskolu likumu (turpmāk – AL),
* Ārstniecības likumu,
* Ministru kabineta 2011.gada 30.augusta noteikumus nr.685 *“Rezidentu sadales un rezidentūras finansēšanas noteikumi”* (turpmāk – 30.08.2011 MK noteikumi),
* Ministru kabineta 2006.gada 10.oktobra noteikumus Nr.846 *“Noteikumi par prasībām, kritērijiem un kārtību uzņemšanai studiju programmās”* (turpmāk – 10.10.2006. MK noteikumi),
* Ministru kabineta 2009.gada 24.marta noteikumus Nr.268 *“Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”*,
* Ministru kabineta 2006.gada 31.oktobra noteikumus Nr.886 “*Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”* (turpmāk – 31.10.2006 MK noteikumi),
* RSU Satversmi, LU Satversmi, šos Noteikumus, kā arī citus ārējos un abu universitāšu iekšējos normatīvos aktus.

1. Uzņemšanu kopumā organizē vienota Latvijas Universitātes un Rīgas Stradiņa universitātes (turpmāk abas kopā – Universitātes, katra atsevišķi saīsināti – LU un RSU) uzņemšanas komisija (turpmāk – VUK) [30.08.2011 MK noteikumu 5.punkts]. Pēc Universitāšu iniciatīvas VUK piedalās Veselības ministrijas pārstāvis. Pretendentu intervijas un atlases dokumentācijas pārbaudi veic interviju komisijas (turpmāk – Interviju komisijas).
2. Tiesības tikt uzņemtiem un studēt Studiju programmā ir vienādas Latvijas pilsoņiem, Latvijas nepilsoņiem, Eiropas Savienības valstu pilsoņiem, Eiropas Ekonomikas zonas pilsoņiem vai Šveices Konfederācijas pilsoņiem un Eiropas Kopienas pastāvīgajiem iedzīvotājiem, kuriem ir derīga uzturēšanās atļauja [AL 45.2.pants]. Citām personām ir tiesības tikt uzņemtām un studēt Studiju programmā atbilstīgi normatīvajos aktos noteiktajām prasībām [AL 45.3. un 83.pants].
3. Prasības un kritēriji uzņemšanai Studiju programmās, iesniedzamie dokumenti, kā arī citi attiecīgie Studiju programmu un uzņemšanu raksturojoši rādītāji noteikti Noteikumos un to pielikumos.
4. Par atsevišķiem ar uzņemšanu saistītiem jautājumiem Universitātes ir tiesīgas slēgt savstarpēju vienošanos, piemēram, par nepieciešamajiem un katras puses ieguldāmajiem resursiem, reģistrācijas elektroniskās platformas izveidošanu un uzturēšanu, Interviju komisiju personāla piesaisti, atbalsta personāla iesaisti, dokumentācijas apriti u.c.
5. **Uzņemšanas procesa posmi**
6. Kopumā uzņemšanas process, ievērojot 30.08.2011 MK noteikumu spēkā esošo redakciju, ietver šādus etapus (atsevišķi etapi detalizētāk formulēti tālāk Noteikumos):
   1. Veselības ministrija katru gadu līdz 1.aprīlim apstiprina rezidentu vietu skaitu sadalījumā pa Specialitātēm [30.08.2011 MK noteikumu 4.punkts];
   2. VUK katru gadu līdz 8.jūlijam organizē rezidentūras pretendentu pieteikšanos Studiju programmās atbilstoši Veselības ministrijas apstiprinātajām vietām Specialitātēs. Pieteikšanās ietvaros ņemams vērā:
      1. Pretendentu pieteikšanās notiek vienotā elektroniskā platformā;
      2. Pretendents norāda izvēlēto Specialitāti;
      3. Pretendents drīkst pieteikties ne vairāk kā uz divām Specialitātēm.
   3. VUK 3 (trīs) darba dienu laikā pēc 8.jūlija iesniedz Veselības ministrijā rezidentūras pretendentu sarakstu [30.08.2011 MK noteikumu 5.punkts];
   4. Pretendenti VUK noteiktajā termiņā, kārtībā un apjomā iesniedz visus nepieciešamos atlases un citus dokumentus;
   5. VUK, iesaistot Interviju komisijas, veic konkursu no 1.augusta līdz 10.augustam saskaņā ar apstiprināto rezidentu vietu sadalījumu pa Specialitātēm;
   6. VUK izziņo sākotnējos konkursa rezultātus (Noteikumu 35.punkts);
   7. Notiek motivētu apelācijas iesniegumu iesniegšana un izskatīšana (Noteikumu 37.punkts);
   8. Pēc apelācijas iesniegumu izskatīšanas VUK apstiprina galīgos konkursa rezultātus (Noteikumu 41.punkts);
   9. Pēc konkursa VUK iesniedz Veselības ministrijā rezidentūras uzņemšanas rezultātus, ietverot informāciju par uzņemtajiem rezidentiem, kuriem ir noslēgta vienošanās ar pašvaldību vai valsts vai pašvaldības ārstniecības iestādi, kas sniedz no valsts budžeta apmaksātus veselības aprūpes pakalpojumus ārpus Rīgas, par darba tiesisko attiecību uzsākšanu attiecīgajā ārstniecības iestādē pēc rezidentūras programmas beigšanas un šajā vienošanās dokumentā norādītās darba tiesiskās attiecības tiks nodibinātas tajā specialitātē, uz kuru rezidentūras pretendents ir pieteicies [30.08.2011 MK noteikumu 8.1punkts];
   10. Pēc konkursa galīgo rezultātu apstiprināšanas un nepieciešamo papildus priekšnoteikumu iestāšanās (piem., studiju līgumu slēgšana) tiesības studēt ieguvušie pretendenti tiek imatrikulēti studijām Studiju programmās.
7. Uzņemšanas procesa atsevišķu aktivitāšu nosacījumi un termiņi var tikt noteikti un precizēti ar VUK rīkojumu.
8. Pretendentu pieteikšanās un konkursa norises precīzus termiņus izziņo VUK, vienlaicīgi publicējot identisku informāciju Universitāšu mājas lapā [www.rsu.lv](http://www.rsu.lv) un [www.lu.lv](http://www.lu.lv), kā arī izvietojot informāciju attiecīgās Universitātes telpās.
9. **Reģistrācijas un dokumentu iesniegšanas kārtība**
10. Reģistrācija veicama un dokumenti iesniedzami Noteikumos un VUK noteiktajā kārtībā, termiņos un apjomā.
11. Pieteikties pretendēšanai uz studijām Studiju programmā Noteikumu 8.2.1.-8.2.3.punktu kārtībā var elektroniski VUK noteiktajā reģistrācijas vietnē.
12. Dokumentus saskaņā ar Noteikumu 8.4.punktu pretendents iesniedz personīgi. Ja pretendents dokumentus personīgi nevar iesniegt, to var izdarīt cita persona, kura uzrāda notariāli apstiprinātu pilnvaru.
13. Iesniedzot dokumentus nepieciešams ievērot šādas prasības:
    1. Ciktāl Noteikumos attiecībā uz konkrētiem dokumentiem nav noteikts citādāk, pretendents ir tiesīgs iesniegt dokumenta oriģinālu vai kopiju (uzrādot oriģinālu). Ja oriģināls netiek uzrādīts, dokuments var tikt atzīts par neiesniegtu;
    2. Diplomi un diploma pielikumi, kas izdoti ārvalstīs, un kurus pretendents iesniedz svešvalodā, jālegalizē normatīvajos aktos noteiktajā kārtībā un tiem jāpievieno normatīvajos aktos noteiktajā kārtībā apliecināts tulkojums valsts valodā;
    3. Ar zinātnisko vai pētniecisko darbību saistīti dokumenti var tikt iesniegti oriģinālvalodā. Pēc VUK pieprasījuma pretendentam var tikt noteikts pienākums iesniegt tulkojumu vai precizējošu informāciju par dokumenta saturu;
    4. Ja pretendents izglītības dokumentu par ārsta pamatizglītību ieguvis ārvalstīs, iesniegumam pievieno Akadēmiskās informācijas centra izziņu par to, kādam Latvijā piešķirtam izglītības dokumentam vai akadēmiskajam grādam atbilst ārvalstīs iegūtais izglītības dokuments vai grāds [10.10.2006. MK noteikumu 7.punkts]. Informācija internetā: [www.aic.lv](http://www.aic.lv);
    5. Ja pretendents ārsta reglamentētās profesijas profesionālo kvalifikāciju specialitātē, apakšspecialitātē vai papildspecialitātē ieguvis ārvalstīs, iesniegumam pievieno Latvijas Ārstu biedrības profesionālās kvalifikācijas atzīšanas apliecības kopiju [31.10.2006. MK noteikumu 21.punkts];
    6. Ja kādā no iesniedzamajiem dokumentiem ir cits personas vārds un/vai uzvārds, nekā pasē, jāuzrāda arī dokuments, kas apliecina vārda un/vai uzvārda maiņu;
    7. Papildus Noteikumos noteiktajam iesniedzamās informācijas un dokumentācijas apjomam pretendentam ir pienākums pēc VUK pieprasījuma sniegt precizējošu informāciju vai dokumentāciju jebkādas iepriekš iesniegtās vai normatīvajiem aktiem izrietošās informācijas vai dokumentācijas pārbaudei. Ja pretendents neizpilda pieprasījumu, sniegtā informācija vai dokumentācija var tikt atzīti par neatbilstošiem uzņemšanas prasībām.
14. Par reģistrēšanos studijām pretendentam VUK noteiktajā kārtībā un apmērā jāveic reģistrācijas maksa.
15. Pēc pretendenta iesnieguma VUK izsniedz atpakaļ pretendenta iesniegtos dokumentu oriģinālus, ja tādi tika iesniegti.
16. **VUK un Interviju komisijas**
17. VUK personālsastāvu nosaka ar Universitāšu rīkojuma dokumentu, paredzot, ka VUK vienlīdzīgos sastāvos darbojas abu Universitāšu pārstāvji – 2 docētāji un 1 studējošais no katras Universitātes. Studējošo pārstāvi deleģē Universitātes Studējošo pašpārvalde.
18. Katrai Universitātei tiek noteikts pienākums piešķirt nepieciešamo atbalsta personālu VUK dokumentācijas noformēšanai un kārtošanai.
19. VUK kopumā veic un koordinē 30.08.2011 MK noteikumos un šajos Noteikumos paredzētās funkcijas un uzdevumus.
20. VUK savu darbu organizē un lietvedību kārto patstāvīgi.
21. Pretendentu intervēšanai un atlases dokumentācijas izvērtēšanai ar VUK lēmumiem tiek izveidotas attiecīgajās Specialitātēs kompetentas Interviju komisijas. Interviju komisiju sastāvu nosaka VUK sadarbībā ar specialitātes programmas vadītājiem no abām augstskolām. Programmu vadītāji ne vēlāk kā līdz katra gada 01.jūnijam vienojas un iesniedz VUK apstiprināšanai Interviju komisijas sastāvu, ko veido Universitāšu attiecīgās specialitātes programmas vadītāji, profesionālās asociācijas pārstāvis un darba devēju pārstāvis. Ja kādā no Universitātēm nav attiecīgās specialitātes programmas, Intervijas komisijas sastāvā var tikt iekļauts tikai tās Universitātes pārstāvis, kurā šāda programma ir izveidota.
22. Rekomendējamais intervijas laiks katram pretendentam ir ne vairāk kā 15 (piecpadsmit) minūtes.
23. Intervijas laikā Intervijas komisijai ir pieejama tikai pretendenta motivācijas vēstule.
24. Intervijas laikā tiek veikts audio ieraksts. Pretendents tiek informēts par audio ieraksta veikšanu, mērķi un glabāšanas ilgumu. VUK nodrošina veiktā audio ieraksta apstrādi atbilstoši normatīvo aktu prasībām attiecībā uz fizisko personu datu aizsardzību.
25. Ņemot vērā Interviju komisiju lēmumus, VUK pieņem sākotnējos, kā arī pēc apelācijas termiņa beigām, galīgos lēmumus par konkursa rezultātiem.
26. Universitātes nodrošina nepieciešamo atbalstu VUK un Interviju komisiju darba organizēšanā un nodrošināšanā.
27. **Konkursa norise**
28. VUK organizē Interviju komisiju darbu, slēgtās sēdēs vērtējot iesniegto dokumentu atbilstību noteiktajiem vērtēšanas kritērijiem un to vērtējumu skalai.
29. **Pretendējot uz pamatspecialitāti, pretendenta iesniegtos dokumentus vērtē atbilstoši šādiem pamatkritērijiem:**
    1. Diplomā norādītā vidējā svērtā atzīme (ieskaitot valsts pārbaudījumu un pētnieciskā darba vērtējumu): 4 – 10 punkti (apaļojot divus ciparus aiz komata), reizināts ar koeficentu 3.6. Ja vidējo svērto atzīmi nav iespējams aprēķināt, tiek ņemts vērā vidējais vērtējums;
    2. Valsts pārbaudījuma vērtējums: 4 līdz 10 punkti, reizināts ar koeficentu 0.9;
    3. Par studiju programmas “Pediatrija” apguvi, pretendējot uz Pediatra specialitāti vai ar to saistītām apakšspecialitātēm: 2 punkti;
    4. Zinātniskā darbība un darbība pētniecības jomā: 28.4.1., 28.4.2. un 28.4.3.punktu kopsumma, reizināta ar koeficentu 1.56:
       1. Darbība studentu zinātniskajos pulciņos pēdējo 3 (trīs) gadu laikā – iesniedzami apliecinājumi (numurēti un/vai reģistrēti pulciņu vadītāju parakstīti sertifikāti), kas atbilst vienam no zemāk minētajiem kritērijiem, ja apliecinājumi atbilst vairākiem kritērijiem, vērā tiek ņemts vērtīgākais:
          1. zinātniskā pulciņa vadīšana: 1.5;
          2. uzstāšanās zinātniskajā pulciņā: 1.0;
          3. zinatniskā pulciņa apmeklēšana: 0.5.
       2. Zinātniskā darba aktivitātes (ne vairāk kā 3 (trīs) apliecinājumi):
          1. mutiska uzstāšanās konferencē: 3 punkti;
          2. publikācija recenzētā medicīnas izdevumā: 3 punkti;
          3. iesniegtas tēzes konferencē, konferenču un kongresu materiālos: 2 punkti;
          4. raksts populārzinātniskā medicīnas izdevumā: 1 punkts;
          5. par katru darbu starptautiskajā konferencē: 0.5 punkti par katru.
       3. Diplomdarba/pētnieciskā darba vērtējums: 4 – 10 punkti, reizināts ar koeficentu 0.4.
    5. Intervija, kura tiek vērtēta atbilstoši Nolikuma 3.pielikumā norādītajiem vērtēšanas kritērijiem. Intervijā iegūto punktu skaits tiek reizināts ar koeficentu 0.75.
30. Pretendējot uz **apakšspecialitāti vai papildspecialitāti** (izņemot zobu protēzista, ortodonta, bērnu zobārsta, endodonta un paradontolga apakšspecialitātēs) uzņemšanas noteikumi attiecināmi kā pretendējot uz pamatspecialitāti, pretendenta iesniegtos dokumentus vērtē atbilstoši šādiem pamatkritērijiem:
    1. Rekomendācijas medicīnas jomā, iesniedzams 1 apliecinājums. Rekomendācijā jāsniedz informācija par kandidāta piemērotību studijām rezidentūrā izvēlētajā apakšspecialitātē vai papildspecialitātē, pamatojoties uz kandidāta zināšanām, prasmēm un kompetenci. Rekomendācijā ietverams kandidāta personisko un profesionālo īpašību novērtējums – kontekstā ar izvēlēto specialitāti:
       1. Rekomendācija medicīnas jomā no docētāja vai ārsta, kas nav saistīta ar izvēlēto specialitāti – 1 punkts;
       2. rekomendācija medicīnas jomā no docētāja vai ārsta, kas ir saistīta ar izvēlēto specialitāti – 2 punkti;
       3. darba devēja rekomendācija ar raksturojumu motivācijai – 3 punkti.
    2. Zinātniskā darba aktivitātes visā studiju periodā (ne vairāk kā trīs apliecinājumi):
       1. mutiska uzstāšanās konferencē: 3 punkti;
       2. publikācija recenzētā medicīnas izdevumā: 3 punkti;
       3. pieņemtas tēzes konferencē, konferenču un kongresu materiālos: 2 punkti;
       4. raksts populārzinātniskā medicīnas izdevumā: 1 punkts;
       5. par katru darbu starptautiskajā konferencē: 0.5 punkti par katru.
    3. Intervija, kura tiek vērtēta atbilstoši Nolikuma 3.pielikumā norādītajiem vērtēšanas kritērijiem. Intervijā iegūto punktu skaits, reizināts ar koeficentu 0.75.
31. Zobu protēzista, ortodonta, bērnu zobārsta, endodonta un paradontolga apakšspecialitātēs uzņemšanas noteikumi attiecināmi kā pretendējot uz pamatspecialitāti.
32. Līdzvērtīgu rezultātu gadījumā priekšroka dodama tiem rezidentūras pretendentiem, kuriem noteiktajām specialitātēm ir noslēgta vienošanās ar pašvaldību vai valsts vai pašvaldības ārstniecības iestādi, kas sniedz no valsts budžeta apmaksātus veselības aprūpes pakalpojumus ārpus Rīgas, par darba tiesisko attiecību uzsākšanu attiecīgajā ārstniecības iestādē ārpus Rīgas pēc rezidentūras programmas beigšanas un šajā vienošanās dokumentā norādītās darba tiesiskās attiecības tiks nodibinātas tajā specialitātē, uz kuras rezidentūras studiju programmu rezidentūras pretendents ir pieteicies.
33. Lai pretendētu uz tiesībām studēt Studiju programmā, pretendentam vērtējumā jāsaņem vismaz:
    1. Pamatspecialitātē – 28 punkti;
    2. Apakšspecialitātē vai papildspecialitātē – 8 punkti.
34. Konkursa rezultātu noteikšanas ietvaros ņemams vērā sekojošais:
    1. Pretendenti katrā Specialitātē sarindojami secībā pēc lielākā punktu skaita. Atbilstoši pieejamajam vietu skaitam Specialitātē, tiesības studēt iegūst pretendenti, kuri ieguvuši lielāko punktu skaitu. Līdzvērtīgu rezultātu gadījumā priekšroka dodama pretendentiem ar noslēgtu vienošanos atbilstoši Noteikumu 31.punktam.
35. Pretendenti iegūto punktu secībā izvēlas Universitāti, kurā notiks rezidentūras programmas apguve.
36. Ne vēlāk kā 5 (piecu) darba dienu laikā pēc uzņemšanas procesa noslēgšanās VUK pieņem lēmumu un paziņo sākotnējos uzņemšanas rezultātus, kas tiek publicēti Universitāšu mājas lapā internetā, kā arī Universitāšu telpās. Paziņojumā norāda pretendentu numurus, vērtējuma rezultātus (punktu skaitu), informāciju par tiesībām studēt Studiju programmā, kā arī citu informāciju, ja VUK to uzskata par nepieciešamu.
37. Pretendenti, kas ieguvuši tiesības studēt, 3 (trīs) darba dienu laikā no sākotnējo uzņemšanas rezultātu paziņošanas vienotajā elektroniskajā platformā informē VUK par izvēlēto specialitāti un Universitāti. Veikto izvēli nav iespējams mainīt.
38. 3 (trīs) darba dienu laikā no VUK sākotnējo uzņemšanas rezultātu publicēšanas dienas pretendents ir tiesīgs iesniegt VUK rakstisku apelācijas iesniegumu par saņemto vērtējumu. Iesniegumam jābūt motivētam ar konkrētiem apstākļiem, pretējā gadījumā VUK var atstāt iesniegumu bez izskatīšanas.
39. Apelācijas iesniegumus izskata VUK 3 (trīs) darba dienu laikā pēc apelācijas iesniegšanas termiņa beigām.
40. VUK ir tiesīga apelācijas iesniegumu izskatīšanā pēc ieskatiem pieaicināt pretendentu, kas iesniedzis apelācijas iesniegumu, citus pretendentus, Interviju komisijas locekļus vai citas personas.
41. Par VUK lēmumu pretendentiem, kas iesniedza apelācijas iesniegumu, tiek paziņots individuāli pa elektronisko pastu 3 (trīs) darba dienu laikā no lēmuma pieņemšanas dienas.
42. Pēc apelācijas termiņa noslēgšanās un apelācijas iesniegumu izskatīšanas VUK pieņem lēmumu un paziņo galīgos konkursa rezultātus, kas tiek publicēti Universitāšu mājas lapā internetā, kā arī izvietoti Universitāšu telpās ne vēlāk kā trīs dienu laikā no rezultātu apstiprināšanas dienas [10.10.2006. MK noteikumu 14. punkts]. Paziņojumā norāda pretendenta numurus, vērtējuma rezultātus (punktu skaitu), pretendenta izvēlēto Universitāti, informāciju par tiesībām studēt Studiju programmā, kā arī citu informāciju, ja VUK to uzskata par nepieciešamu.
43. VUK atskaiti par uzņemšanas rezultātiem nosūta Veselības ministrijai un Universitātēm.
44. VUK lēmumu par galīgajiem konkursa rezultātiem var apstrīdēt, iesniedzot sūdzību tiesā viena mēneša laikā no lēmuma spēkā stāšanās dienas Administratīvā procesa likumā noteiktajā kārtībā. [Administratīvā procesa likuma 76.panta 2.daļa]
45. Ja kādā no Specialitātēm nav izdevies nokomplektēt visas pieejamās studiju vietas, VUK laika periodā līdz 10.septembrim rīko papildus uzņemšanu attiecīgajā Specialitātē. Papildus uzņemšanai tiek piemēroti identiski nosacījumi kā pamata uzņemšanai. Ja pēc papildus uzņemšanas, netiek aizpildītas studiju vietas kādā no specialitātēm, ar attiecīgu Veselības ministrijas rīkojumu atlikušās un neaizpildītās studiju vietas var tikt pārdalītas citās specialitātēs.
46. Ja Universitāte, ņemot vērā tās personāla un materiāltehniskos resursus, kā arī citus dibinātus apsvērumus, saskata šķēršļus no konkursa rezultātiem izrietošā rezidentu skaita kvalitatīva studiju procesa nodrošināšanai Specialitātē, ar konkrēto uzņemamo personu piekrišanu šie pretendenti var tikt uzņemti šajā Specialitātē otrā Universitātē.
47. Pretendenti, kuri konkursā nav ieguvuši tiesības studēt Studiju programmās no valsts budžeta līdzekļiem finansētā vietā vai nav piedalījušies konkursā, katras Universitātes noteiktajā kārtībā un termiņā var:
    1. Pretendēt uz tiesībām studēt Studiju programmā no fizisko vai juridisko personu līdzekļiem finansētā studiju vietā, ja tāda attiecīgajā Specialitātē ir vakanta, vai
    2. Piedalīties papildu uzņemšanā, ja tāds tiek organizēts un pretendents piedalījies konkursā .
48. **Studiju līguma noslēgšana un imatrikulācija**
49. Tiesības studēt Studiju programmā ieguvušie pretendenti VUK noteiktajā termiņā noslēdz ar attiecīgo Universitāti atbilstošu studiju līgumu.
50. Ja pretendents VUK noteiktajā termiņā studiju līgumu nenoslēdz, VUK ir tiesīga piedāvāt noslēgt studiju līgumu pēc kārtas nākamajam konkursa sarakstā esošajam pretendentam.
51. Pretendents tiek imatrikulēts studijām ar LU prorektora eksakto, dzīvības un medicīnas zinātņu jomā vai RSU rektora rīkojumu pēc studiju līguma noslēgšanas un citu Universitātes iekšējos normatīvajos aktos noteikto priekšnoteikumu izpildes.
52. **Pretendenta un VUK tiesības un pienākumi**
53. Pretendentam uzņemšanas procesā ir šādi pienākumi:
    1. pareizi aizpildīt pretendenta iesniegumu, neskaidrību gadījumā informācijas sanemšanai vēršoties VUK;
    2. informāciju un dokumentāciju sniegt godprātīgi un patiesu;
    3. iepazīties un ievērot Noteikumus, t.sk. no Noteikumiem izrietošus konkrētus pienākumus, termiņus utt.;
    4. patstāvīgi interesēties Universitātē par visiem ar pieteikšanos vai konkursa norisi saistītiem neskaidrajiem jautājumiem, ja tādi rodas;
    5. patstāvīgi lemt par konkursā iesniedzamās informācijas un dokumentācijas izvēli, respektējot, ka konkursā pretendenti piedalās pēc augstāka iegūto punktu principa;
    6. izpildīt citus no ārējiem vai Universitātes iekšējiem normatīvajiem aktiem izrietošus pienākumus.
54. VUK uzņemšanas procesā ir šādi pienākumi:
    1. nodrošināt godīgu uzņemšanu atbilstīgi Noteikumiem un citiem normatīvajiem aktiem;
    2. sniegt pretendentiem informāciju par studiju iespējām Universitātē, kā arī viņu tiesībām un pienākumiem;
    3. saņemot pretendenta jautājumu saistībā ar uzņemšanu un konkursu, operatīvi sniegt attiecīgo informāciju;
    4. nepieļaut diskriminējošu attieksmi pret pretendentiem;
    5. izpildīt citus no ārējiem vai Universitāšu un VUK iekšējiem normatīvajiem aktiem izrietošus pienākumus.
55. Universitātei, pretendentiem un VUK ir no šiem Noteikumiem, kā arī ārējiem un iekšējiem normatīvajiem aktiem izrietošas tiesības.
56. **Noslēguma jautājumi**
57. Visus ar uzņemšanu Universitātē saistītos jautājumus, kuri nav regulēti Latvijas Republikā spēkā esošajos normatīvajos aktos, Noteikumos vai citos Universitātes iekšējos normatīvajos aktos, izskata VUK.
58. Informāciju par studiju iespējām un uzņemšanu Universitātes izvieto savās telpās un mājas lapā internetā: [www.rsu.lv](http://www.rsu.lv) un [www.lu.lv](http://www.lu.lv). Informāciju par uzņemšanas norisi pretendents var uzzināt:
    1. RSU Informācijas centrā, tālr. 67409105; e-pasts: infocentrs@rsu.lv un RSU Tālākizglītības fakultātē Rezidentūras daļā (tālr.67409130 vai 67409233), e- pasts [tif@rsu.lv](mailto:tif@rsu.lv);
    2. LU Rezidentūras attīstības programmā, tālr. 67034779, e-pasts [gozol@lu.lv](mailto:gozol@lu.lv); andap@lu.lv.
59. Noteikumiem pievienoti šādi pielikumi:
    1. Iesniedzamie dokumenti atlases konkursam pamatspecialitātēs uz \_\_ (\_\_\_\_) lapām;
    2. Iesniedzamie dokumenti atlases konkursam apakšspecialitātēs un papildspecialitātēs uz \_\_ (\_\_\_\_) lapām;
    3. Rezidentūras pretendentu intervijas kritēriji uz \_\_ (\_\_\_\_) lapām.

Vienoto uzņemšanas noteikumu otrā līmeņa profesionālās augstākās medicīniskās izglītības rezidentūras programmā

**1.pielikums**

**IESNIEDZAMIE DOKUMENTI ATLASES KONKURSAM PAMATSPECIALITĀTĒS**

|  |  |
| --- | --- |
| Studiju programma: | **RSU “Rezidentūra medicīnā”, LU “Medicīna”** |
| Studiju līmenis: | Otrā līmeņa profesionālā augstākā izglītība |
| Uzņemšanai studiju  programmā nepieciešamā  iepriekš iegūtā izglītība: | **Ārsta grāds** |
| Iesniedzamie dokumenti: | * 1. Pretendenta iesniegums (uz veidlapas).   2. Pases kopija (oriģināls jāuzrāda).   3. Divas vienādas fotogrāfijas (3x4 cm).   4. Diploma un diploma pielikuma kopija, kas apliecina iegūtu ārsta grādu (oriģināli jāuzrāda).   5. Dzīves gājuma apraksts (CV).   6. Studentu zinātniskās biedrības vadītāja vai Zinātnes virziena vadītāja izsniegta izziņa par darbību studentu zinātniskajos pulciņos pēdējo 3 gadu laikā, ja tāda ir.   7. Kopijas publikācijām (tēzes, raksts) un informācijas avota titullapai (tēžu krājums, žurnāls u.c.). Maksimālais zinātnisko darbību apliecinošo dokumentu skaits ir 3 (trīs), ja tādi ir.   8. Ja kādā no iesniedzamajiem dokumentiem ir cits personas uzvārds un/vai vārds nekā pasē, tad jāiesniedz arī dokumenta kopija, kas apliecina uzvārda un/vai vārda maiņu (oriģināls jāuzrāda).   9. Ja pretendents ārsta grādu ir ieguvis ārvalstīs, iesniegumam pievieno Latvijas Ārstu biedrības izsniegtās profesionālās kvalifikācijas atzīšanas apliecības kopiju (oriģināls jāuzrāda).   10. Vienošanās kopija ar pašvaldību,valsts vai pašvaldības ārstniecības iestādi, kas sniedz no valsts budžeta apmaksātus veselības aprūpes pakalpojumus ārpus Rīgas, par darba tiesisko attiecību uzsākšanu attiecīgajā ārstniecības iestādē ārpus Rīgas pēc rezidentūras programmas beigšanas un šajā vienošanās dokumentā norādītās darba tiesiskās attiecības tiks nodibinātas tajā specialitātē, uz kuras rezidentūras studiju programmu rezidentūras pretendents ir pieteicies (ja tāda ir).   11. Dokuments, kas apliecina dokumentu reģistrēšanas pakalpojuma apmaksu. |

Vienoto uzņemšanas noteikumu otrā līmeņa profesionālās augstākās medicīniskās izglītības rezidentūras programmā

**2.pielikums**

**IESNIEDZAMIE DOKUMENTI ATLASES KONKURSAM APAKŠSPECIALITĀTĒS UN PAPILDSPECIALITĀTĒS**

|  |  |
| --- | --- |
| Studiju programma: | **RSU “Rezidentūra medicīnā”, LU “Medicīna”** |
| Studiju līmenis: | Otrā līmeņa profesionālā augstākā izglītība |
| Uzņemšanai studiju  programmā nepieciešamā  iepriekš iegūtā izglītība: | **Ārsta grāds**  (Izņemot zobu protēzista, ortodonta, bērnu zobārsta, endodonta un paradontolga apakšspecialitātēs – zobārsta kvalifikācija) |
| Iesniedzamie dokumenti: | 1. Pretendenta iesniegums (uz veidlapas). 2. Pases kopija (oriģināls jāuzrāda). 3. Divas vienādas fotogrāfijas (3x4 cm). 4. Diploma kopija par profesionālās augstākās izglītības pilnas studiju programmas apguvi un ārsta speciālista kvalifikācijas iegūšanu vai augstskolas izziņa par par rezidentūras studijām pamatspecialitātē “Pediatrs”. 5. Dzīves gājuma apraksts (CV). 6. Viena rekomendācija medicīnas jomā, ja tāda ir. 7. Kopijas publikācijām (tēzes, raksts) un informācijas avota titullapai (tēžu krājums, žurnāls u.c.). Maksimālais zinātnisko darbību apliecinošo dokumentu skaits ir 3 (trīs), ja tādi ir. 8. Ja kādā no iesniedzamajiem dokumentiem ir cits personas uzvārds un/vai vārds nekā pasē, tad jāiesniedz arī dokumenta kopija, kas apliecina uzvārda un/vai vārda maiņu (oriģināls jāuzrāda). 9. Ja pretendents ārsta grādu ir ieguvis ārvalstīs, iesniegumam pievieno Latvijas Ārstu biedrības izsniegtās profesionālās kvalifikācijas atzīšanas apliecības kopiju (oriģināls jāuzrāda). 10. Vienošanās kopija ar pašvaldību vai valsts vai pašvaldības ārstniecības iestādi, kas sniedz no valsts budžeta apmaksātus veselības aprūpes pakalpojumus ārpus Rīgas, par darba tiesisko attiecību uzsākšanu attiecīgajā ārstniecības iestādē ārpus Rīgas pēc rezidentūras programmas beigšanas un šajā vienošanās dokumentā norādītās darba tiesiskās attiecības tiks nodibinātas tajā specialitātē, uz kuras rezidentūras studiju programmu rezidentūras pretendents ir pieteicies (ja tāda ir). 11. Dokuments, kas apliecina dokumentu reģistrēšanas pakalpojuma apmaksu. |

Uzņemšanai noteiktās papildu prasības atbilstoši MK noteikumiem nr. 268.:

|  |  |
| --- | --- |
| **Pretendējot uz apakšpecialitāti vai papildspecialitāti** | **Prasības iesniedzamajiem dokumentiem** |
| Alergologs | Derīga internista, ģimenes (vispārējās prakses) ārsta, dermatologa, venerologa, otolaringologa, pediatra vai pneimonologa sertifikāta kopija (oriģināls jāuzrāda) |
| Algologs | Derīga neirologa, ģimenes (vispārējās prakses) ārsta, pediatra, fizikālās un rehabilitācijas medicīnas ārsta, traumatologa, ortopēda, anesteziologa, reanimatologa, ķirurga, neiroķirurga, internista, terapeitiskā onkologa, asinsvadu ķirirga, mutes, sejas un žokļu ķirurga un geriatra sertifikāta kopija (oriģināls jāuzrāda). |
| Balneologs | Derīga fizikālās un rehabilitācijas medicīnas ārsta sertifikāta kopija (oriģināls jāuzrāda) |
| Bērnu psihiatrs | Derīga psihiatra sertifikāta kopija (oriģināls jāuzrāda) |
| Bērnu alergologs  Bērnu endokrinologs  Bērnu gastroenterologs  Bērnu hematoonkologs  Bērnu infektologs  Bērnu kardiologs  Bērnu nefrologs  Bērnu pneimonologs  Bērnu reimatologs  Neonatologs | Derīga pediatra sertifikāta kopija (oriģināls jāuzrāda) vai augstskolas izziņa par rezidentūras studijām 3.studiju gadā pamatspecialitātē “Pediatrs” |
| Eksperts | Derīga sertifikāta kopija (oriģināls jāuzrāda) jebkurā pamatspecialitātē un dokumenti par pilna laika darba stāžu tajā ne mazāk kā piecus gadus vai atbilstīgu laikposmu darbības daļlaika veikšanu iepriekšējo desmit gadu laikā2 pilnīgi vai daļēji Eiropas Savienības dalībvalstī vai EEZ teritorijā\*. |
|  |  |
| Imunologs | Derīga sertifikāta kopija (oriģināls jāuzrāda) jebkurā pamatspecialitātē |
|  |  |
| Onkoloģijas ginekologs | Derīga ginekologa dzemdību speciālista sertifikāta kopija (oriģināls jāuzrāda) |
| Paliatīvās aprūpes speciālists | Derīga internista, ģimenes (vispārējās prakses) ārsta, terapeitiskais onkologs, fizikālās un rehabilitācijas medicīnas ārsta, geriatra vai pediatra sertifikāta kopija (oriģināls jāuzrāda) |
| Tiesu psihiatrijas eksperts | Derīga psihiatra sertifikāta kopija (oriģināls jāuzrāda) |
| Transfuziologs | Derīga sertifikāta kopija (oriģināls jāuzrāda) jebkurā pamatspecialitātē |
| Transplantologs | Derīga ķirurga, sirds ķirurga, torakālā ķirurga, bērnu ķirurga vai urologa sertifikāta kopija (oriģināls jāuzrāda) |
| Pretendentiem, kuri tekošajā gadā absolvējuši specialitātes studiju programmu, derīga sertifikāta kopija jāiesniedz Tālākizglītības fakultātes dekanātā studiju pirmo 6 mēnešu laikā. Šis noteikums nav attiecināms uz papildspecialitātes Eksperts pretendentiem. | |

Vienoto uzņemšanas noteikumu otrā līmeņa profesionālās augstākās medicīniskās izglītības rezidentūras programmā

**3.pielikums**

**REZIDENTŪRAS PRETENDENTU INTERVIJAS KRITĒRIJI**

* + 1. Intervijas komisija pirms intervijas tiek instruēta.
    2. Rekomendējamais intervijas laiks katram pretendentam ir līdz 15 minūtēm.
    3. Intervijas laikā Intervijas komisijai ir pieejama tikai pretendenta motivācijas vēstule.
    4. Intervijā katrs vērtējamais jautājums tiek vērtēts ar jā (2 punkti), nē (0 punkti) vai daļēji (1 punkts).
    5. Katru pretendentu vērtē atsevišķi pēc katras intervijas.

|  |  |  |  |
| --- | --- | --- | --- |
| **INTERVIJAS VĒRTĒŠANAS KRITĒRIJI** | | | |
|  | **JĀ**  (2 punkti) | **NĒ**  (0 punkti) | **DAĻĒJI**  (1 punkts) |
| Izkopts un konstruktīvs runas stils |  |  |  |
| Prezentēšanas prasmes |  |  |  |
| Argumentācijas prasmes |  |  |  |
| Profesionālā fiziskā piemērotība |  |  |  |
| Profesionālā emocionālā piemērotība |  |  |  |
| **Punktu skaits:** |  |  |  |
| **Punktu skaits kopā:** |  |  |  |

|  |
| --- |
| **INTERVIJAS JAUTĀJUMI** |
| Lūgums pastāstīt par sevi (nevērtējamais jautājums) |
| 1. **Motivācija** |
| Kāpēc esiet izvēlējies tieši šo specialitāti? |
| Kas Jūs saista šajā specialitātē? |
| Kādu lomu Jūs saredzat šai specialitātei starp pārējām specialitātēm? (specialitātes attīstība, aktualitātes) |
| Kādas ir Jūsu ārspusstudiju aktivitātes saistībā ar medicīnu (izņemot zinātnisko darbību)? |
| Kāds, Jūsuprāt, ir jūsu lielākais (augstākais) sasniegums? |
| Komisijas jautājums par motivācijas vēstuli! |
| 1. **Komunikācija** |
| Kādas ir Jūsu stiprās un vājās puses saistībā ar izvēlēto specialitāti? |
| Raksturojiet savu pieredzi komandas darbā! |
| Komunikācija ar kolēģiem – komisija piedāvā situācijas uzdevumu! |
| Komunikācija ar pacientu un/vai viņa piederīgajiem - komisija piedāvā situācijas uzdevumu! |
| 1. **Profesionālā piemērotība** |
| Raksturojiet savu darba pieredzi medicīnā! (kādas iemaņas, prasmes, zināšanas ir ieguvis tajā) |
| Raksturojiet savu pieredzi papildus praksē (voluntēšana)! |
| Kādas ir Jūsu ārpusstudiju intereses/nodarbošanās? |
| Ar kādiem emocionāliem pārbaudījumiem konkrētajā specialitātē jāsaskaras un kā raksturojiet savu atbilstību? |
| Ar kādiem fiziskiem pārbaudījumiem konkrētajā specialitātē jāsaskaras un kā raksturojiet savu atbilstību? |
| Kādas, Jūsuprāt, ir īpašības kurām jāpiemīt šīs specialitātes pārstām? |
| 1. **Citi jautājumi un apsvērumi** |
| Atvērtais jautājums no komisijas saistībā ar attiecīgo specialitāti vai piedāvājums intervējamajam pastāstīt ko tādu, ko komisija nav jautājusi! |